wickkiey/tamil-wikipedia-markdown huggingface dataset:
# டோபி காட்



**டோபி காட்** (ஆங்கிலம்: *Dhoby Ghaut* அல்லது *Dhobī Ghāṭ*; மலாய் மொழி: *Dhoby Ghaut*; இந்தி: धोबी घाट; பஞ்சாபி: ਧੋਬੀ ਘਾਟ;) என்பது மலேசியா, பினாங்கு, ஜார்ஜ் டவுன் புறநகர்ப் பகுதியில் அமைந்துள்ள ஒரு கிராமப் பகுதி ஆகும்.  

உள்ளூர் இந்தியச் சமூகத்தவர் வண்ணன் துறைத் திடல் (*Vannan Thora Tedal*) அல்லது "சலவை மாவட்டம்" என்று அழைக்கின்றனர். இன்றும் இப்பகுதியில் வாழும் இந்தியர்கள் சிலர் சலவைத் தொழிலில் ஈடுபட்டு வருகின்றனர்.  

## அமைவு

ஆயர் ஈத்தாம் சாலை (*Jalan Air Hitam*) மற்றும் யார்க் சாலைக்கு (*York Road*) இடையில் டோபி காட் எனும் வண்ணன் துறை அமைந்துள்ளது. அத்துடன் ஆயர் ஈத்தாம் ஆறு (*Sungai Air Itam*); ஆயர் தெர்ஜுன் ஆறு (*Sungai Air Terjun*) ஆகிய இரு ஆறுகளின் சங்கமத்தில் உள்ளது. இங்கு இருந்து தான் பினாங்கு ஆறும் (*Sungai Pinang*) பிரிந்து செல்கிறது.  

மலைகளுக்கு இடையில் நீர்ச்சரிவுகள் உள்ள இடத்தில் அமைந்து இருக்கும் வழியை (*Ghat*) என்று அழைக்கிறார்கள். அந்த வகையில் பினாங்கு டோபி காட் (*Dhoby Gaut*) எனும் இடத்தில் இரு ஆறுகள் மலையில் இருந்து சரிந்து வந்து சங்கமிக்கின்றன.  

அந்த இடத்தில் தான் டோபி காட் சலவைத் தொழில் கிராமம் அமைந்து உள்ளது. இங்கு இன்றும் சில சலவை நிலையங்கள் இயங்குகின்றன. பரம்பரை பரம்பரையாகப் பாரம்பரிய இந்தியச் சலவைச் சேவையாளர்கள் பலர் அங்கு இன்னும் வசித்து வருகின்றனர்.  

## ஆலயங்கள்

இங்கு இரு ஆலயங்கள் உள்ளன. அந்த ஆலயங்கள். 19-ஆம் நூற்றாண்டின் தொடக்கத்தில் அங்கு வாழ்ந்த இந்தியச் சலவைச் சேவையாளர்களால் கட்டப் பட்டதாகும்.  

### நடுதுறை ஸ்ரீ தேவி கருமாரியம்மன் ஆலயம்

இங்குள்ள ஸ்ரீ தேவி கருமாரியம்மன் ஆலயம்; நடுதுறை ஸ்ரீ தேவி கருமாரியம்மன் ஆலயம் (*Naduthurai Sri Devi Karumariamman*) எனவும்; டோபி கவுட் ஆலயம் எனவும்; அழைக்கப் படுகிறது. ஸ்ரீ தேவி கருமாரியம்மன் ஆலயம், இந்தப் பகுதியில் உள்ள சலவைத் தொழிலாளர்களால் கட்டப்பட்டதாகும்.  

### ஆற்றங்கரை ஓரத்தில் ஆலயம்

டோபி கவுட் ஆலயம் ஆற்றங்கரை ஓரத்தில் கட்டப்பட்டுள்ளது. இன்றும் இப்பகுதியில் வாழும் இந்தியர்கள் சலவைத் தொழிலில் ஈடுபட்டு வருகின்றனர்.  

இந்த ஆலயம் அமைந்துள்ள இடத்தைச் சுற்றிலும் இந்திய வம்சாவழியினரே வாழ்ந்து வருகின்றனர்.  

### ஸ்ரீ இராமர் ஆலயம்

ஸ்ரீ இராமர் ஆலயம் (*Sri Rama Temple*) ஆயர் தெர்ஜுன் ஆற்றுக்கு (*Sungai Air Terjun*) எதிர்க் கரையில் அமைந்துள்ளது.
# கல்விசார் மதிப்பீடு

**கல்விசார் மதிப்பீடு** (Educational assessment) மாணவர்களின் கற்றலை மேம்படுத்துவதற்கும் அறிவு, திறன், மனப்பான்மை, திறமை மற்றும் நம்பிக்கைகள் பற்றிய அனுபவத் தரவுகளை ஆவணப்படுத்துதல் மற்றும் அதனை முறையாகப் பயன்படுத்தும் செயல்முறையாகும். மாணவர்களின் கற்றல் திறன்களை நேரடியாக மாணவர்களின் பணிகளை ஆய்வு செய்வதன் மூலம் மதிப்பீட்டுத் தரவைப் பெறலாம் அல்லது கற்றல் பற்றிய அனுமானங்களைச் செய்யக்கூடிய தரவுகளின் அடிப்படையில் அவர்களின் கற்றல் திறன்களை மதிப்பீடு செய்ய இயலும். மதிப்பீடு, பெரும்பாலும் தேர்விற்கு மாற்றாகப் பயன்படுத்தப்படுகிறது. ஆனால், தேர்வோடு மட்டுப்படுத்தப்படுவதில்லை. மதிப்பீடு என்பது கற்பவர், கற்றல் சமூகம் (வகுப்பு, பட்டறை அல்லது பிற ஒழுங்கமைக்கப்பட்ட கற்பவர்களின் குழு), பாடநெறி, கல்வித் திட்டம், நிறுவனம் அல்லது கல்வி முறை ஆகியவற்றில் கவனம் செலுத்தலாம். இரண்டாம் உலகப் போருக்குப் பிறகு கல்விச் சூழலில் 'மதிப்பீடு' என்ற சொல் பயன்பாட்டுக்கு வந்தது.  

மதிப்பீடு, ஒரு தொடர்ச்சியான செயல்முறையாக, மாணவர்களின் கற்றலை அளவிடக்கூடிய மற்றும் தெளிவான கற்றல் விளைவுகளை நிறுவுகிறது. கற்றல் விளைவுகளை அடைய போதுமான வாய்ப்புகளை வழங்குகிறது. மதிப்பீடு என்பது கல்விச் செயல்பாட்டின் ஒரு முக்கிய அம்சமாகும், இது மாணவர்களின் சாதனைகளின் அளவை தீர்மானிக்கிறது.  

கல்வியில் மதிப்பீட்டு நடைமுறைகளின் இறுதி நோக்கம், பயிற்சியாளர்கள் மற்றும் ஆராய்ச்சியாளர்களின் கருத்தியல் கட்டமைப்பு, மனித மனத்தின் இயல்பு, அறிவின் தோற்றம் மற்றும் கற்றல் செயல்முறை பற்றிய அவர்களின் அனுமானங்கள் மற்றும் நம்பிக்கைகள் ஆகியவற்றைப் பொறுத்தது.  

## வகைகள்
*மதிப்பீடு* என்ற சொல் பொதுவாக மாணவர்கள் கற்க உதவுவதற்கும் மாணவர் முன்னேற்றத்தை அளவிடுவதற்கும் ஆசிரியர்கள் பொதுவாகப் பயன்படுத்துவதாகும். பின்வரும் வகைகளில் மதிப்பீட்டைப் பிரிக்கலாம்:  

1. வேலை வாய்ப்பு, வளரறி, தொகுத்தறி மற்றும் கண்டறியும் மதிப்பீடு
1. குறிக்கோள் மற்றும் அகநிலை மதிப்பீடு
1. ஆதாரம் குறித்தல்
1. முறைசாரா மற்றும் முறையான
1. உள் மற்றும் வெளி மதிப்பீடு
# Module:Compact list

local getArgs = require('Module:Arguments').getArgs  
local clist = require('Module:Collapsible list').main  
local compressSparseArray = require('Module:TableTools').compressSparseArray  
local p = {}  

--[[  
Combine named-and-numbered arguments into a pretty list.  
"Named-and-numbered" means foo, foo0, foo_1, foo234: anything that matches foo_?%d+  

Arguments:  
args[1] = name to search arguments  
rest of args = arguments to search  
Returns:  
Pretty list, in order of argument number.  
"foo" comes first, then "foo0", "foo1", ... "fooN"  
The argument numbering does not have to be sequential  

If number of args that match <= args[_limit] (4 default),  
returns text list of the form "A, B, C and D"  
otherwise returns collapsible list  
--]]  
function p._main(args)  
local pattern = "^"..args[1].."_?(%d+)$" -- pattern to match  
local values = {}  
for k, v in pairs(args) do --- loop through all arguments  
if k == args[1] then --- if argument is just "foo", put it first  
values[1] = v  
else  
ord = tonumber(mw.ustring.match(k,pattern)) --- if "foo_?%d+", extract number  
if ord then  
values[ord+2] = v --- put value into list at number+2 (to keep "foo" first, even for foo0)  
end  
end  
end  
values = compressSparseArray(values) --- squeeze out gaps/nils in values, keep ordering  
local limit = tonumber(args._limit) or 4  
if #values > limit then  
return clist(values) --- if longer than limit, call Module:Collapsible list  
end  
return mw.text.listToText(values) --- otherwise just print out pretty text list  
end  

function p.main  
local args = getArgs  
return p._main(args)  
end  

return p
# இறுதித் தேர்வு


**இறுதித் தேர்வு** (Final examination) **ஆண்டுத்** **தேர்வு**, அல்லது **இறுதி நேர்காணல்** என்பது, படிப்பு அல்லது பயிற்சியின் முடிவில் மாணவர்களுக்கு வழங்கப்படும் தேர்வாகும் . உடல் பயிற்சியின் பின்னணியில் இந்த வார்த்தை பயன்படுத்தப்படலாம் என்றாலும், இது பெரும்பாலும் கல்விச் சூழலில் பயன்படுத்தப்படுகிறது. பெரும்பாலான உயர்நிலைப் பள்ளிகள், கல்லூரிகள் மற்றும் பல்கலைக்கழகங்கள் ஒரு குறிப்பிட்ட கல்விக் காலத்தின் முடிவில், பொதுவாக காலாண்டு அல்லது கல்லூரிப் பருவத்தின் இறுதியில் தேர்வுகளை நடத்துகின்றன.  

## நோக்கம் மற்றும் பொதுவான நடைமுறை
தேர்வின் நோக்கம் அந்த பாடத்திட்டத்தின் இறுதி மதிப்பாய்வு மற்றும் அனைத்துப் பாடம் குறித்த ஒவ்வொரு மாணவரின் அறிவை மதிப்பீடு செய்வதும் ஆகும். இறுதித் தேர்வு என்பது "அலகுத் தேர்வின்" பெரிய வடிவமாகும்.  

இங்கிலாந்தில், பெரும்பாலான பல்கலைக்கழகங்கள் முழுப் பட்டப் படிப்பின் முடிவில் "இறுதித் தேர்வை" நடத்துகின்றன. ஆஸ்திரேலியாவில், இறுதித் தேர்வுக் காலம் மாறுபடும், உயர்நிலைப் பள்ளிகளில் பொதுவாக இறுதித் தேர்வுகள் ஒன்று அல்லது இரண்டு வாரங்கள் நடைபெறுகின்றன. ஆனால், பல்கலைக்கழகத் தேர்வுகள் (சில நேரங்களில் "தேர்வு வாரம்" அல்லது "தேர்வுகள்" என்று அழைக்கப்படுகிறது) அதிகபட்சம் மூன்று வாரங்கள் வரை நடைபெறுகிறது.  

## கால அட்டவணை
சில சந்தர்ப்பங்களில், மாணவர்கள் தேர்வுகளை எதிர்கொள்ள அதிக நேரம் எடுத்துக்கொள்ளும் வகையில் அந்தந்த கல்வி நிலையங்கள் அட்டவணையில் மாற்றங்கள் செய்துகொள்கின்றன. இருப்பினும், ஒவ்வொரு நிறுவனத்திற்கும் இது அவசியம் இல்லை.
# வார்ப்புரு:Infobox ecoregion


|label3=பல்லுயிர்த் தொகுதி  
|data3=}  
|label4= எல்லைகள்  
|data4=  
|label5=விலங்குகள்  
|data5=}  
|label6=பறவை இனங்கள்  
|data6=}  
|label7=பாலூட்டி இனங்கள்  
|data7=}  
|header8=  
|label9=பரப்பளவு  
|data9=  
|label10=  
|data10=  
|label11=  
|data11=  
|label12=ஏற்றம்  
|data12=}  
|label13மாள்கூறுகள்  
|data13=  
|label14=நிலவியல்  
|data14=}  
|label15=பெருங்கல்கள் அல்லது கடல்கள்  
|data15=}  
|label16ளாறுகள்  
|data16=}  
|label17=காலநிலை வகை  
|data17=}  
|label18=மணல் வகை  
|data18=}  
|header19=  
|label20=வளங்காப்பு நிலை  
|data20=}  
|label21=Global 200  
|data21=}  
|label22=வாழ்விட இழப்பு  
|data22=  
|label23=பாதுகாக்கப்பட்டது  
|data23=  

| data55=}  
}}<noinclude></noinclude>
# இடைத் தேர்வு

**இடைத் தேர்வு** (Midterm exam), **இடைக்காலத் தேர்வு** ஒரு கல்வி ஆண்டின் காலாண்டு அல்லது பருவத்தின் மத்தியில் நடத்தப்படும் தேர்வாகும். இடைத் தேர்வு என்பது வளரறித் தேர்வு வகையினைச் சேர்ந்ததாகும். குறிப்பிட்ட காலத்திற்கான பாடப்பொருளை மாணவர்கள் எவ்வாறு அறிந்துள்ளார்கள் என்றும் அவர்களுக்கு முன்னேற்றம் தேவைப்படும் பகுதிகள் என்ன என்பதனையும் அறிந்துகொள்ள இந்தத் தேர்வு வழிவகை செய்கிறது. இடைத் தேர்வுகள் தாெகுத்தறித் தேர்விற்குப் பயன்படுத்தப்பட்டு இறுதித் தரங்களுக்கு பங்களிக்கப்படலாம்.  

## மேலும் பார்க்கவும்

- இறுதித் தேர்வு
# ஆசிரியர் விருது

ஆசிரியர்களது பணிச் சேவை மற்றும் மாணவர்களுக்கு சிறப்பாகக் கற்பிக்கும் முறையினைப் பாராட்டி **ஆசிரியர்** **விருது** வழங்கப்படுகின்றன. பல அமைப்புகளும் பல நாட்டு அரசுகளும் இந்த விருதுகளை வழங்குகின்றன.  

## அமெரிக்கா
1952 ஆம் ஆண்டு அமெரிக்காவில் முதன்மை மாநில பள்ளி அதிகாரிகள் மன்றத் (CCSSO) திட்டமாக தேசிய ஆசிரியர் திட்டம் தொடங்கப்பட்டது. நாடு முழுவதும் உள்ள அனைத்து மாநிலப் பள்ளிகளிலிருந்தும் தேர்வுக் குழுவால் விருதுபெற ஆசிரியர் தேர்வு செய்யப்படுகிறார்.  

*டிஸ்னிஹேண்ட் ஆசிரியர் விருது*, பல ஆசிரியர்களுக்கு வழங்கப்படுகிறது.விருதுடன் அவர்களுக்கு 10,000 அமெரிக்க டாலர்கள் வழங்கப்படுகிறது.  

*நேஷனல் டீச்சர்ஸ் ஹால் ஆஃப் ஃபேம்* என்பது ஒவ்வொரு ஆண்டும் ஐந்து ஆசிரியர்களுக்கு வழங்கப்படும் விருதாகும். சூன் 1992 இல் முதல் விருது விழா நடைபெற்றது. *எம்போரியா ஸ்டேட் யுனிவர்சிட்டி* வளாகத்தில் அமைந்துள்ள ஹால் ஆஃப் ஃபேமில் தேர்வான ஆசிரியர்களின் நிகழ்படம் இடம்பெறும்.  

## ஐக்கிய இராச்சியம்
ஆசிரியர் விருதுகள் அறக்கட்டளை ஐக்கிய இராச்சியத்தில் உள்ள ஆசிரியர்களுக்கு பல்வேறு பிரிவுகளில் விருதுகளை வழங்குகிறது.  

## ஜெர்மனி
2009 முதல் ஜெர்மனியில் ஆசிரியர்கள் மற்றும் கல்வித் திட்டங்களுக்கு ஜெர்மனி ஆசிரியர் விருது வழங்கப்படுகிறது. இது வோடபோன் அறக்கட்டளை மற்றும் ஜெர்மன் மொழியியல் சங்கம் ஆகியவற்றால் உருவாக்கப்பட்டு,ஏற்பாடு செய்யப்பட்டது இந்த விருதானது பெர்லினில் உள்ள மனித மேம்பாட்டுக்கான மேக்ஸ் பிளாங்க் நிறுவனத்தின் துணைத் தலைவர் மற்றும் சர்வதேச மாணவர் மதிப்பீடு (PISA) ஆய்வுக்கான நிகழ்ச்சியை நடத்தியவரான பேராசிரியர் முனைவர் ஜூர்கன் பாமெர்ட் மற்றும்ஜெர்மன் அரசியல்வாதி, அதிபர் ஏஞ்சலா மேர்க்கெல் போன்றவர்களால் ஆதரிக்கப்படுகிறது. மாணவர்கள் தங்கள் ஆசிரியர்களை இந்த விருதிற்குப் பரிந்துரைக்கலாம். பேராசிரியர்கள், கல்வியாளர்கள், அரசியல்வாதிகள் மற்றும் மாணவர் தலைவர்களின் நடுவர் மன்றம் ஆகியோர் இணைந்து ஜெர்மனியின் அந்த ஆண்டின் சிறந்த ஆசிரியர்களைத் தேர்ந்தெடுக்கும்.
# 2022 தில்லி மாநகராட்சி தேர்தல்



**தில்லி மாநகராட்சி தேர்தல்**, தில்லி மாநகராட்சியின் 250 வார்டு உறுப்பினர்களை நேரடித் தேர்தல் மூலம் வாக்காளர்கள் தேர்வு செய்ய 4 டிசம்பர் 2022 அன்று தேர்தல் நடைபெற்றது. வாக்கு எண்ணிக்கை 7 டிசம்பர் 2022 நடைபெற்றது. தேர்தலில் மின்னணு ஓட்டுப்பதிவு இயந்திரம் பயன்படுத்தப்பட்டது. 1.46 கோடி வாக்காளர்கள் உள்ளனர். 18 மே 2022 அன்று தில்லியின் 3 மாநகராட்சிகளை ஒன்றிணைத்து தில்லி மாநகராட்சியாக அறிவிக்கப்பட்ட பிறகு நடக்கும் இத்தேர்தலே தில்லி மாநகராட்சிக்கு நடைபெறும் முதல் தேர்தல் ஆகும். இத்தேர்தலில் முதன்முறையாக ஆம் ஆத்மி கட்சி 134 வார்டுகளில் வென்று, தில்லி மாநகராட்சியைக் கைப்பற்றியது.  

## பின்னணி
தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சிகளின் பதவிக்காலம் 18 மே 2022 அன்றுடன் நிறைவுற்றது. .  

### மீண்டும் தில்லி மாநகராட்சிகளை ஒன்றிணைத்தல்
இந்திய அரசு 22 மார்ச் 2022 அன்று தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சிகளின் பகுதிகளை ஒருங்கிணைத்து மீண்டும் ஒரே தில்லி மாநகராட்சியாக நிறுவ சட்ட முன்வடிவத்திற்கு ஒப்புதல் வழங்கியது. ஒருங்கிணைந்த தில்லி மாநகராட்சி 22 மே 2022 அன்று நிறுவப்பட்டது.  
## வார்டுகள் இட ஒதுக்கீடு
250 வார்டுகளை கொண்ட தில்லி மாநகராட்சியின் 42 வார்டுகள் அட்டவணை சமூகத்தவர்களுக்கும், 50 ச தவீதம் பெண்களுக்கும் ஒதுக்கப்பட்டுள்ளது. தேர்தலில் மின்னணு ஓட்டுப்பதிவு இயந்திரம் பயன்படுத்தப்பட உள்ளது.  

## தேர்தல் அட்டவணை
தில்லி அரசின் தேர்தல் ஆணையம் 4 நவம்பர் 2022 அன்று தில்லி மாநகராட்சிக்கான தேர்தல் அட்டவணையை வெளியிட்டது.  

| தேர்தல் நிகழ்வுகள் | அட்டவணை |  |
| --- | --- | --- |
| தேர்தல் அறிவிக்கை நாள் | 7 நவம்பர் 2022 |  |
| வேட்பு மனு தாக்கல் இறுதி நாள் | 14 நவம்பர் 2022 |  |
| வேட்பு மனு பரிசீலனை நாள் | 16 நவம்பர் 2022 |  |
| வேட்பு மனுவை திரும்பப் பெறும் இறுதி நாள் | 19 நவம்பர் 2022 |  |
| தேர்தல் நாள் | 4 டிசம்பர் 2022 |  |
| **வாக்கு எண்ணிக்கை** | **7 டிசம்பர் 2022** | } |

## தேர்தலுக்குப் பிந்தைய கருத்துக் கணிப்புகள்
தில்லி மாநகராட்சித் தேர்தலுக்குப் பிந்தைய கருத்துக் கணிப்பில் ஆம் ஆத்மி கட்சி பெரும்பான்மையாக வார்டுகளை கைப்பற்றி தில்லி மாநகராட்சியை கைப்பற்றும் என்றும், பாரதிய ஜனதா கட்சி இரண்டாம் இடத்திலும்; இந்திய தேசிய காங்கிரசு மூன்றாம் இடத்திலும் வரும் எனக் கூறப்பட்டது.  

### தேர்தல் முடிவுகள்
வாக்கு எண்ணிக்கை முடிவில் மொத்தமுள்ள 250 வார்களில் ஆம் ஆத்மி கட்சி 134 வார்டுகளையும், பாரதிய ஜனதா கட்சி 104 வார்டுகளையும், காங்கிரஸ் கட்சி 9 வார்டுகளையும், சுயேச்சைகள் 3 வார்டுகளையும் கைப்பற்றினர்.  
| கட்சிகள் | வாக்குகள் | மொத்த வார்டுகள் (பெரும்பான்மைக்கு 126 வார்டுகள் தேவை) |  |  |  |
| --- | --- | --- | --- | --- | --- |
| ஆம் ஆத்மி கட்சி | 42.05% | ஏற்றம் 15.82% | 250 | 134 | ஏற்றம் 85 |
| பாரதிய ஜனதா கட்சி | 39.09% | ஏற்றம் 3.01% | 250 | 104 | வீழ்ச்சி 77 |
| இந்திய தேசிய காங்கிரசு | 11.68% | வீழ்ச்சி 9.41% | 247 | 9 | வீழ்ச்சி 22 |
| சுயேச்சைகள் | 3.46% | 3 | வீழ்ச்சி 7 |  |  |
| நோட்டோ | 0.78% |  |  |  |  |
| மொத்த வார்டுகள் | 250 | - | ±0 |  |  |
# வெள்ளைக் கண் ராபின்


**வெள்ளைக் கண் ராபின்** (*White-eyed robin*)(*பேச்சிசெபலோப்சிசு போலிசோமா*) என்பது பெட்ரோய்சிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா மற்றும் பப்புவா நியூ கினியாவில் காணப்படுகிறது.  

## வாழ்விடம்
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## விளக்கம்
இது அடர் சாம்பல் நிறத்தில் கருப்பு கண் பட்டை, பழுப்பு நிற வால் மற்றும் வெள்ளை தொண்டையுடன் சிறிய அலகுடன் பழுப்பு கண்களுடன் காணப்படும்.
# பச்சை முதுகு ராபின்


**பச்சை முதுகு ராபின்** (*Green-backed robin*)(*பேச்சிசெபலோப்சிசு கேட்டாமென்சிசு*) என்பது பெட்ரோயிசிடே குடும்பத்தில் உள்ள ஒரு பறவை சிற்றினமாகும். இது நியூ கினியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# பேச்சிசெபலோப்சிசு


***பேச்சிசெபலோப்சிசு*** (*Pachycephalopsis*) என்பது நியூ கினியாவில் காணப்படும் ஆஸ்ட்ரேலேசியன் ராபின் குடும்பமான பெட்ரோயிசிடேயில் உள்ள பறவைப் பேரினமாகும் .  

## சிற்றினங்கள்
இந்தப் பேரினம் பின்வரும் இரண்டு சிற்றினங்களைக் கொண்டுள்ளது:  

- பச்சை முதுகு ராபின் (*பேச்சிசெபலோப்சிசு கெட்டமென்சிசு*)
- வெள்ளைக் கண் ராபின் (*பேசிசெபலோப்சிசு போலிசோமா*)
# தங்க வயிற்று வெள்ளைக் கண்ணி


**தங்க வயிற்று வெள்ளைக் கண்ணி** (*Golden-bellied white-eye*)(*சோசுடெரோப்சு யூரோபிஜியாலிசு*) என்பது *சோசுடெரோபிடே* குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள காய் தீவுகளில் காணப்படுகிறது.  

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பினாங்கு லிட்டில் இந்தியா



**லிட்டில் இந்தியா** பினாங்கு, (ஆங்கிலம்: *Little India, Penang*; மலாய்: *Little India, Pulau Pinang*; சீனம்: 槟城小印度) என்பது பினாங்கு மாநிலத்தில், ஜார்ஜ் டவுன் மாநகர்ப் பகுதியில் மலேசிய இந்தியர் மிகுதியாக வாழும் இடங்களில் ஒன்றாகும்.  

**குட்டி இந்தியா** என்று அழைக்கப்படும் இந்த இடம், ஜார்ஜ் டவுன் மாநகர்ப் பகுதியில் மிகவும் பரபரப்பான பகுதிகளில் ஒன்றாகவும்; மலேசியாவின் ஓர் இனக் குழுவினரின் கலாசாரத்தைப் பிரதிபலிக்கும் ஓர் இடமாகவும் அறியப் படுகிறது.  

பினாங்கு மாநிலத்தில் மிகப் பழைமையான ஆலயமாகக் கருதப்படும் பினாங்கு ஸ்ரீ மகாமாரியம்மன் ஆலயம் இங்குதான் அமைந்து உள்ளது.  

## பொது

லிட்டில் இந்தியா வணிக வளாகம், பினாங்கின் ஜார்ஜ் டவுன் மாநகரின் முக்கியமான வணிகத் தளமாகவும் இயங்கி வருகிறது. இங்கு இந்தியர் தொடர்புடைய பல்வேறு வணிக மையங்களைக் காணலாம்.  

இங்குள்ள வணிகத்தின் பெரும்பகுதி இந்தியர்களுக்குச் சொந்தமானது என்றாலும், சிறிய எண்ணிக்கையிலான சீனர்க் கடைகளும் உள்ளன. இங்குள்ள மார்க்கெட் தெருவில் (*Market Street*) பல இந்திய ஆடை அலங்கார கடைகள் உள்ளன.  

### பாரம்பரிய உடைகள்

பெரும்பாலும் சேலை, பட்டு, பருத்தி துணிமணிகள்; மற்றும் இந்தியாவின் சாரம் கொண்ட பற்பல பொருள்களையும் விற்கிறார்கள். பாரம்பரிய உடைகள், நறுமணப் பொருட்கள், தங்க ஆபரணங்கள், நவரத்தினங்களைக் கொண்ட ஆடை அணிகலன்கள் போன்றவை பெரும்பாலான கடைகளால் பரவலாக விற்பனை செய்யப் படுகின்றன.  

இந்தியர் சமையல் மற்றும் மேற்கத்திய உணவுகளை விற்பனை செய்யும் உணவகங்களும் அதிக எண்ணிக்கையில் உள்ளன. பாலிவுட் பாடல்களைக் கொண்ட இசைப் பொருள்களை விற்பனை செய்யும் கடைகளும் உள்ளன.  

## வரலாறு

பினாங்கின் லிட்டில் இந்தியா வளாகம், பினாங்கு தீவின் நிறுவனர் சர் பிரான்சிஸ் லைட் (*Sir Francis Light*) அவர்களின் நிர்வாகத்தின் கீழ் சூலியா தெருவில் (*Chulia Street*) தொடங்கியது. அந்தக் காலக் கட்டத்தில் இங்கு குடியேறியவர்களில் வேளாண் தொழிலாளர்கள், நறுமணப் பொருள் வணிகர்கள் மற்றும் லேவாதேவி செய்பவர்கள் போன்றோர் பெரும்பான்மை மக்கள் ஆகும்.  

அப்போதைய இந்தியச் சமூகம் தமிழர்கள், பஞ்சாபியர்கள், மலையாளிகள், தெலுங்கர்கள், குஜராத்திகள் என பல இனத்தவரைக் கொண்டு இருந்தது. மக்கள் பெருக்கத்தினால் ஒரே தெருவில் இருந்த லிட்டில் இந்தியா வளாகம்; குயின் ஸ்ட்ரீட் (*Queen Street*), பினாங்கு தெரு (*Penang Street*), மார்க்கெட் தெரு (*Market Street*) என பல சாலைகளை உள்ளடக்கி விரிவு அடைந்தது.  

## காட்சியகம்
# ககதவால வம்சம்


ஒரு அம்சம்), ககதவால வம்சம், ராஜஸ்தான், கி.பி 12 ஆம் நூற்றாண்டு.]]  

**ககதவால வம்சம்** ( *Gahadavala dynasty* ), **கன்னோசியின் ககதவாலர்கள்**, என்றும் அறியப்படும் இவர்கள் 11 மற்றும் 12 ஆம் நூற்றாண்டுகளில் இன்றைய இந்திய மாநிலங்களான உத்தரப்பிரதேசம் மற்றும் பீகார் பகுதிகளை ஆண்ட ராஜபுத்திர வம்சமாகும். இவர்களின் தலைநகரம் சிந்து-கங்கைச் சமவெளியில் வாரணாசியில் அமைந்திருந்தது. மேலும் சிறிது காலத்திற்கு, இவர்கள் கன்யாகுப்ஜத்தை (நவீன கன்னோசி) கட்டுப்படுத்தினர்.  

வம்சத்தின் முதல் மன்னரான சந்திரதேவன், கி.பி 1090 -க்கு முன்னர், காலச்சூரி அதிகாரத்தின் வீழ்ச்சிக்குப் பிறகு ஒரு இறையாண்மை கொண்ட அரசை நிறுவினார். இவரது பேரன் கோவிந்தச்சந்திரனின் கீழ் இராச்சியம் அதன் உச்சத்தை அடைந்தது. அவர் சில கலாச்சூரி பிரதேசங்களை இணைத்து, கசனவித்துகளின் தாக்குதல்களைத் தடுத்து, பாலர்களுடன் போரிட்டார். கி.பி.1194 -இல், கோவிந்தச்சந்திரனின் பேரன் செயச்சந்திரன் கோரிகளால் தோற்கடிக்கப்பட்டார். இது வம்சத்தின் ஏகாதிபத்திய அதிகாரத்தை முடிவுக்குக் கொண்டுவந்தது. 12 ஆம் நூற்றாண்டில் ஜெயச்சந்திரனின் வாரிசுகள் தில்லி சுல்தானகத்தால் தோற்கடிக்கப்பட்டபோது இராச்சியம் இல்லாமல் போனது.
# இந்திய கருந்தேனீ


**இந்திய கருந்தேனீ** (*ஏபிசு கரிஞ்சோடியன்*) என்பது இந்தியாவில் சமீபத்தில் அறிவிக்கப்பட்ட ஏபிசு பேரினத்தின் சிற்றினமாகும். இந்த சிற்றினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும். இந்த சிற்றினம் மேற்குத் தொடர்ச்சி மலைப்பகுதியில் கேரளா, தமிழ்நாடு, கர்நாடகா மற்றும் கோவா ஆகிய மாநிலங்களிலிருந்து பதிவாகியுள்ளது. ஏ. இண்டிகா மற்றும் *ஏ. செரானா* தவிர, இந்த புதிய தேனீ வளர்ப்பிற்குப் பயன்படுத்தப்படுகிறது. பன்னாட்டு இயற்கைப் பாதுகாப்புச் சங்கத்தின் செம்ப்பட்டியலின்படி இந்த சிற்றினம் அச்சுறு நிலையை அண்மித்த இனமாகக் கருதப்படுகிறது.
# பிருத்து


**பிருத்து** (*Prithu*) ("பெரிய, முக்கியமான, அமோகமான") ஒரு இறையாண்மையாக ( சக்கரவர்த்தி ), புராணங்களில் இடம்பெற்ற ஒருவராவார். இந்து மதத்தின்படி, இவர் காக்கும் கடவுளான விஷ்ணுவின் அவதாரமாகக் கருதப்படுகிறார். **பிருத்து**, **பிரித்தி** மற்றும் **பிருத்வி வைன்யா** என்றும் அழைக்கப்படுகிறார். அதாவது, "பிருத்து &#x2014; வேனாவின் மகன்". பிருது "முதலில் தோன்றிய மன்னராகக்" கொண்டாடப்படுகிறார். இவரிடமிருந்து பூமி பிருத்வி என்ற பெயரைப் பெற்றது. இவர் முக்கியமாக பூமித் தெய்வமான பிருத்வியை துரத்திய புராணக்கதையுடன் தொடர்புடையவர். பூமி ஒரு பசுவின் வடிவத்தில் மறைந்து ஓடியது. இறுதியில் தனது பாலை உலகின் தானியமாகவும் தாவர உணவாகவும் கொடுக்க ஒப்புக்கொண்டது. இதிகாசமான மகாபாரதம், விஷ்ணு புராணம் மற்றும் பாகவத புராணம் ஆகியவை இவரை விஷ்ணுவின் ஒரு அவதாரமாக விவரிக்கின்றன.  

## புராணக்கதைகள்

### பிறப்பு
பிருத்துவின் பிறப்பானது ஒரு பெண்ணுடனான இனப்பெருக்கம் இல்லாதது. (யோனி இல்லாமல் பிறந்தவர்). ஆசை மற்றும் அகங்காரத்தால் தீண்டப்படாதவர். இதனால் தர்மத்துடன் ஆட்சி செய்ய தனது புலன்களைக் கட்டுப்படுத்தினார்.  

பாகவத புராணம், விஷ்ணு புராணம். அரி வம்சம் மற்றும் மானவ புராணம் ஆகியவை பிருத்துவின் கதையைச் சொல்கிறது: துருவனின் வம்சாவளியைச் சேர்ந்த வேணா என்பவன், வேத சடங்குகளை புறக்கணித்த ஒரு தீய அரசனாவான். இதனால் ரிஷிகள் அவரைக் கொன்றனர். வாரிசு இல்லாமல் இராச்சியத்தை விட்டு வெளியேறினர் . மேலும், வேணாவின் அராஜகத்தால் பஞ்சம் ஏற்பட்டது. எனவே, முனிவர்கள் வேனாவின் உடலைக் கசக்கினர். அதில் முதலில் ஒரு இருண்ட குள்ள வேட்டைக்காரன் தோன்றினான். இது வேணாவின் தீமையின் அடையாளமாகும். அவன் செம்பு முடி, சிவப்பு கண்கள் மற்றும் குட்டையான உயரத்தில் இருந்தான். அவன் மிகவும் சாந்தகுணமுள்ளவராக இருந்ததால், முனிவர்கள் அவனை "நிசிதன்" என அழைத்தனர். பின்னர், அவன் நிசாதன் என்று அழைக்கப்பட்டான். அவன் நிசாத இனத்தை நிறுவினான். வேணாவின் பாவங்கள் போய்விட்டதால், உடல் இப்போது தூய்மையானது. பிருத்து, வேணாவின் சடலத்தின் வலது கையிலிருந்து வெளிப்பட்டார்.  

### மனைவிகள் மற்றும் குழந்தைகள்
சில சமயங்களில் பிருத்துவின் மகள் அல்லது மனைவியாகக் கருதப்படும் பிருத்வியைத் தவிர, பிருத்துவுக்கு அர்ச்சி என்ற மனைவியும் ஐந்து மகன்களும் உள்ளனர். அர்ச்சி, பிருத்துவுடன் வேணாவின் உடலில் இருந்து வெளிப்பட்டு, விஷ்ணுவின் மனைவியான லட்சுமி தேவியின் அவதாரமாகக் கருதப்படுகிறார். பிருத்துவின் மகன் விஜித்ஸ்வன், இறையாண்மையுடைய மன்னனாக, இராச்சியத்தின் நடுப்பகுதியைக் கட்டுப்படுத்தினான். பிருத்துவின் மற்ற மகன்களான அர்யர்க்சன், தும்ரகேசன், விருகன் மற்றும் திராவிடன் ஆகியோர் முறையே கிழக்கு, தெற்கு, மேற்கு மற்றும் வடக்கே அரசாட்சி செய்தனர்.  

## பிரபலமான கலாச்சாரத்தில்
சீன அறிஞரான சுவான்சாங் (கி.பி. 640) " ராஜா (ராஜா) என்ற பட்டத்தைப் பெற்ற முதல் நபர் என்று கூறப்படும் பிருத்துவின் பெயரால் பெயரிடப்பட்ட பெகோவா நகரம் இருந்ததை பதிவு செய்கிறார். பிருத்துவுடன் தொடர்புடைய மற்றொரு இடம் *பிருதுதகா* (எழுத்து. "பிருதுவின் குளம்"), சரசுவதி ஆற்றின் கரையில் உள்ள ஒரு நகரம், அங்கு பிருத்து தனது தந்தையின் சிராத்தத்தை செய்ததாக நம்பப்படுகிறது. இந்த நகரம் வடக்கு மற்றும் மத்திய இந்தியாவிற்கு இடையிலான எல்லை என்றும், பதஞ்சலியால் நவீன பெகோவா என்றும் குறிப்பிடப்படுகிறது.  

இந்திய பஞ்சாயத்து ராஜ் இயக்கத்தை வடிவமைத்தவர்களில் ஒருவரான சிறீமன் நாராயண், அதன் தோற்றத்தைக் "கங்கைக்கும் யமுனைக்கும் இடையே உள்ள தோவாப் பகுதியைக் குடியேற்றத்தின் போது, பிருத்து மன்னரால் இந்த அமைப்பு முதலில் அறிமுகப்படுத்தப்பட்டது என்று நம்பப்படுகிறது." என எழுதுகிறார்:
# துலுக்கர்பட்டி தொல்லியல் களம்

**துலுக்கர்பட்டி தொல்லியல் களம்**, தமிழ்நாட்டின் திருநெல்வேலி மாவட்டம், இராதாபுரம் வருவாய் வட்டத்தில் பாயும் நம்பி ஆற்றின்இடது கரையில் அமைந்த துலுக்கர்பட்டி, கண்ணநல்லூர் மற்றும் பணகுடி ஆகிய பகுதிகளில் மார்ச், 2022 முதல் தமிழ்நாடு அரசு தொல்லியல் துறை மூலம் அகழ்வாய்வுப் பணிகள் நடைபெறுகின்றன.  

ஏப்ரல் 2022-இல் இத்தொல்லியல் களத்தில் பாசி, மணிகள், குவளை மற்றும் உடைந்த பானை ஓடுகள் ஆகியன கண்டெடுக்கப்பட்டன.  

## இதனையும் காண்க
- தமிழக தொல்லியல் களங்கள்
# வெம்பக்கோட்டை தொல்லியல் களம்

**வெம்பக்கோட்டை தொல்லியல் களம்**, தமிழ்நாட்டின் விருதுநகர் மாவட்டம், வெம்பக்கோட்டை வட்டம், வைப்பாற்றின் இடதுகரையில் உள்ள வெம்பக்கோட்டை கிராம ஊராட்சியின் *மேட்டுக்காடு* மற்றும் *உச்சிமேடு* பகுதியில் 25 ஏக்கர் பரப்புளவில் உள்ளது. இது சிவகாசிக்கு தெற்கே 15 கிலோ மீட்டர் தொலைவிலும், மாவட்டத் தலைமையிடமான விருதுநகருக்கு தென்மேற்கே 50 கிலோ மீட்டர் தொலைவிலும் உள்ளது.  

2 மீட்டர் உயரம் கொண்ட வெம்பக்கோட்டை தொல்லியல் மேட்டுப் பகுதியில் கற்காலம் முதல் மத்தியகாலம் வரை மக்கள் தொடர்ந்து வாழ்ந்து வந்ததற்கான சான்றுகள் கிடைத்துள்ளன. இத்தொல்லியல் மேட்டின் மேற்பரப்பில் கற்கால மட்பாண்டங்களின் சில்லுகள், மணிகள், வேலைப்பாடுகளுடன் கூடிய சங்கு வளையல்கள், சுடுமண் வட்டுகள், இரும்பு கசடுகள் போன்றவை கிடைத்துள்ளன.  

இத்தொல்லியல் களத்தை அகழாய்வு செய்ய தமிழக முதலமைச்சர் ஆணையிட்டுள்ளார்.  

## இதனையும் காண்க
- தமிழக தொல்லியல் களங்கள்
# வேணன் (இந்து அரசன்)


**வேணன்** (*Vena*) இந்து வேதங்களில் ஒரு அரசனாகக் கருதப்பட்டாலும், ஒரு தீயவனாகவும் ஊழல்வாதியாகவும் இருந்தான். இதனால் கோபம் கொண்ட பூமிக் கடவுளான பூமாதேவி, இனி மனிதர்களுக்குப் பயிர்களை வழங்கமாட்டேன் என்று முடிவெடுத்து பசுவாக உருவெடுத்து மறைந்ததனால் உலகம் இருளாக மாறியது. இதற்கிடையில், ரிஷிகள் குழு கோபத்தால் வேணனைக் கொன்றது.  

பின்னர் அவர்கள் அவனது சடலத்தின் தொடையைத் தடவி, அவனது உடலில் இருந்து அனைத்து தீமைகளையும் வெளியேற்றினர். பின்னர், அவர்கள் வேணனின் வலது கையைத் தடவும் போது, பிருது என்பவர் வெளிப்பட்டார்.  

இந்து சமயத்தின்படி, இவர் விஷ்ணுவின் அவதாரங்களில் ஒருவராகக் கருதப்படுகிறார். வேணனின் செயல்களால் கோபம் கொண்ட பூமிதேவி மக்களுக்கு பயிர் கொடுக்க மறுத்து பசு வடிவத்தில் மறைந்த காரணத்தால் வேணனின் மகனான பிருத்து அவளை மீண்டும் அழைக்க முயன்று தவம் செய்ய காடுகளுக்குச் சென்றார். நீண்டநாள் தவத்தினால் பூமிதேவி வெளிபடாததால் தனது உயிரைவிட தயாராகிக்கொண்டிருந்தபோது, பசுவின் உருவில் பூமிதேவி, வெளிபட்டு அனைத்து மருத்துவ மற்றும் பயிர் தாவரங்களையும் தன்னிடம் செழித்து வளர்ந்த உயிரினங்களுக்கு திருப்பி அளித்தாள். பிருது மன்னன் பூமிதேவியை மீண்டும் அவளது இயல்பான நிலைக்கு கொண்டு வந்தார். அதனால் பூமிதேவியை பிருத்வி என்றும் அழைப்பர்.
# இலங்கை வெள்ளைக் கண்ணி


**இலங்கை வெள்ளைக் கண்ணி** (*Sri Lanka white-eye*)(*சோசுடெரோப்சு சிலோனென்சிசு*) என்பது வெள்ளைக் கண் குடும்பத்தைச் சேர்ந்த ஒரு சிறிய குருவி சிற்றினம் ஆகும். இது இலங்கையில் மட்டுமே காணப்படும் அகணிய உயிரி. இது காடு, தோட்டங்கள் மற்றும் பயிரிடப்படும் பகுதிகளில், முக்கியமாக மலைப்பகுதிகளில் வசித்து இனப்பெருக்கம் செய்யவல்ல.  

## வகைப்பாட்டியல்
இலங்கையின் பிற சிற்றினங்களான இந்திய வெள்ளைக் கண்ணியின் (*ஜோசுடெரோப்சு பால்பெப்ரோசசு*) சகோதர இனம் அல்ல என்று ஒரு ஆய்வு காட்டுகிறது. மேலும் இந்த ஆய்வானது, பூமியில் உள்ள அனைத்து வெள்ளை-கண்ணிகளின் தோற்றத்திற்கு வழிவகுத்த வேர் சிற்றினம் இலங்கை வெள்ளைக் கண்ணி என்றும் பரிந்துரைத்தது. இது வெள்ளை கண்ணி தோற்றம் குறித்து மேலும் கேள்விகளை எழுப்புகிறது.  

## விளக்கம்

## உடலமைப்பு
இலங்கை வெள்ளைக் கண்ணி, இந்திய வெள்ளைக் கண்ணியை விடச் சற்று பெரியது (சுமார் 11 செ.மீ. நீளம்). இது 4000 அடிக்கு மேல் காணப்படும். உடலின் மேல் பகுதிகளும் கழுத்தின் பக்கங்களும் அடர் ஆலிவ்-பச்சை நிறத்தில் இருக்கும். உச்சி மற்றும் நெற்றி கருமையாகத் தோன்றும். இதே வேளையில் பின்தொடைப் பகுதி வெளிர் பச்சை நிறத்தில் காணப்படும். இறக்கைகள் மற்றும் வாலின் பின்புறங்கள் பச்சை நிறத்துடன் பழுப்பு நிற விளிம்புடன் உள்ளன. கண்ணைச் சுற்றி சிறிய வெள்ளை இறகுகளின் வழக்கமான கண் வளையம் உள்ளது. லோர்ஸ் இருட்டாக உள்ளது. கண்ணுக்குக் கீழே ஒரு இருண்ட கோடு உள்ளது. கன்னம், தொண்டை மற்றும் மார்பகத்தின் மேல் பகுதிகள், தொடைகள் மற்றும் குதம் போன்ற பகுதிகள் பச்சை-மஞ்சள் நிறத்தில் இருக்கும். வயிற்றுப் பகுதி சாம்பல் கலந்த வெள்ளை நிறத்திலும் இருண்ட அலகின் கீழ்த் தாடை வரை ஒரு மெல்லிய தளம் உள்ளது. கால்கள் அடர் வண்ணத்திலும் கருவிழி மஞ்சள் முதல் சிவப்பு-பழுப்பு நிறமாகக் காணப்படும்.  

இலங்கை வெள்ளைக் கண்ணியின் பெரிய அளவு, மந்தமான பச்சை மற்றும் மார்பகத்தின் மீது அதிக மஞ்சள் நிறத்தால் பரவலான இந்திய வெள்ளை கண்ணியிலிருந்து வேறுபடுத்தலாம். இது கண்ணுக்கும் அலகுக்கும் இடையில் ஒரு இருண்ட இணைப்பு உள்ளது.  

இது சமூக வாழ்க்கை வாழக்கூடிய வகையில், பெரிய மந்தைகளை உருவாக்குகிறது. இது இனப்பெருக்க பருவத்தின் போது மட்டுமே சிதறிக் காணப்படும். இது மரத்தில் கூட்அமைத்து, புள்ளிகள் இல்லாத 3 வெளிர் நீல நிற முட்டைகளை இடுகிறது.  

முக்கியமாகப் பூச்சி உண்ணும் தன்மையுடையது என்றாலும், இலங்கையின் வெள்ளைக் கண்ணி, தேன் மற்றும் பல்வேறு வகையான பழங்களையும் உண்ணும்.  

பொது மற்றும் விலங்கியல் பெயர்கள் கண்களைச் சுற்றியுள்ள வெள்ளை இறகுகளின் வெளிப்படையான வெண் வளையத்தைக் குறிக்கின்றன. *ஜோசுடெராப்சு* என்பது கிரேக்க மொழியில் "கச்சை-கண்" என்பதாகும்.  

## தபால் தலையில்
இலங்கையில் இந்தப் பறவை சிங்கள மொழியில் *லங்கா சித்தாசியா* என்று அழைக்கப்படுகிறது . இந்த பறவையின் உருவம் 1983-ல் முதன்முதலில் வெளியிடப்பட்ட இலங்கை தபால் தலையில் அச்சிடப்பட்டது.
# மெலிந்த அலகு வெள்ளைக்கண்ணி


**மெலிந்த அலகு வெள்ளைக்கண்ணி** (Slender-billed white-eye)(*சோசுடெரோப்சு தென்னுரோசுட்ரிசு*) என்பது சோசுடெரோபிடே குடும்பத்தில் உள்ள ஒரு பறவை சிற்றினமாகும். இது நோர்போக் தீவில் மட்டுமே காணப்படும் அகணிய உயிரி.  

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# உலக நனிசைவ நாள்



**உலக நனிசைவ நாள்** (*World Vegan Day*) ஒவ்வோர் ஆண்டும் நவம்பர் மாதம் முதல் தேதியன்று அனுசரிக்கப்படுகிறது. உலக வீகன் தினம் என்ற பெயராலும் இந்நிகழ்வு அழைக்கப்படுகிறது. உலகம் முழுவதுமுள்ள சைவ உணவு உண்பவர்களால் இந்நாள் கொண்டாடப்படுகிறது.  

பால் மற்றும் விலங்குகளில் இருந்து கிடைக்கும் உணவு பொருட்களை சாப்பிடாமல் அறவே தவிர்த்து விட்டு தாவரங்கள் சார்ந்த காய்கறிகள், தானியங்கள், கொட்டைகள், பழங்கள் ஆகியவற்றை அடிப்படையாகக் கொண்ட உணவு முறையை நனிசைவர்கள் கடைபிடிக்கிறார்கள்.  

## நோக்கம்
விலங்குகள், மனிதர்கள் மற்றும் இயற்கை சூழலுக்கு சைவ உணவுகள் அளிக்கும் நன்மைகளை பரப்புரை செய்வது அதற்கான கடைகளை அமைப்பது, நினைவு மரங்களை நடுதல் போன்ற செயல்பாடுகள் இந்நாளில் மேற்கொள்ளப்படுகின்றன. நனிசைவ வாழ்க்கை முறையை பின்பற்ற மக்கள் இந்த நாளில் ஊக்குவிக்கப்படுகிறார்கள். நனிசைவ உணவு முறை உடல் ஆரோக்கியத்தை மேம்படுத்துவதோடு மட்டுமின்றி, விலங்குகளின் நல்வாழ்வை பாதுகாக்கவும் மற்றும் சுற்றுச்சூழல் பாதுகாப்பிற்கும் பெரிதும் உதவும் என்பதும் நனிசைவர்களின் நம்பிக்கையாகும்.  

## வரலாறு

இந்நிகழ்வு 1994 ஆம் ஆண்டு ஐக்கிய இராச்சியத்தில் அப்போதைய நனிசைவ சங்கத்தின் தலைவரான லூயிசு வாலிசால் நிறுவப்பட்டது. அமைப்பு நிறுவப்பட்ட 50 ஆவது ஆண்டு நிறைவை நினைவுகூரும் வகையில் "நனிசைவம்" மற்றும் "நனிசைவ உணவு" என்ற சொற்கள் உருவாக்கப்பட்டன.  

சங்கம் நவம்பர் 1944 இல் நிறுவப்பட்டது என்று எங்களுக்குத் தெரியும், ஆனால் சரியான தேதிதான் தெரியவில்லை. எனவே நான் நவம்பர் 1 ஆம் தேதிக்கு செல்ல முடிவு செய்தேன். ஏனெனில் இந்த தேதி அறுவடைநாளின் இறுதி நாளாகவும் அகால மரணம் அடைந்தவர்களை மகிழ்விப்பதாகக் கருதிக் கொண்டாடப்படும் நாளாகவும் இருந்தது எனக்குப் பிடித்திருந்தது. மேலும் இந்நாள் - விருந்து மற்றும் கொண்டாட்டத்திற்கான பாரம்பரிய நேரமாகவும் பொருத்தமான மற்றும் மங்களகரமான நாளாகவும் இருந்தது என 2011 ஆம் ஆண்டில் லூயிசு வாலிசு கூறினார்."  

## சைவம் நனிசைவம் வேறுபாடு
இறைச்சி, முட்டை, கோழி, மீன் அல்லது பிற விலங்கு பொருட்களை சாப்பிடாமல் விலங்கிடமிருந்து கிடைக்கும் பால், பால் பொருட்கள், தயிர், வெண்ணெய், பனீர், நெய் உள்ளிட்டவற்றை உண்பவர்கள் சைவ உணவர்களாவர். விலங்குகளிடம் இருந்து கிடைக்கும் பால், முட்டை போன்ற எந்த வகையான உணவுப்பொருளையும் எடுத்துக் கொள்ளாதவர்கள் நனிசைவர்கள் எனவும் கருதப்படுகிறார்கள்.
# பெரும்பாலை தொல்லியல் களம்

**பெரும்பாலை தொல்லியல் களம்**, தமிழ்நாட்டின் தர்மபுரி மாவட்டம், பென்னாகரம் வட்டம், ஏரியூர் ஊராட்சி ஒன்றியம், பெரும்பாலை ஊராட்சியில் அமைந்துள்ளது.  

பெரும்பாலை தொல்லியல் களம் பென்னாகரம்-மோளையானூர் செல்லும் சாலையில், பென்னாகரத்திலிருந்து 20 கிலோ மீட்டர் தொலைவிலும், தர்மபுரியிலிருந்து 35 கிலோ மீட்டர் தொலைவில் பாலாற்றின் இடது கரையில் உள்ளது. இத்தொல்லியல் களத்தில் முதல் கட்ட அகழாய்வு மேற்கொள்ள தமிழக முதல்வர் ஆணையிட்டுள்ளார்.  

75 ஏக்கர் பரப்பளவு கொண்ட பெரும்பாலை தொல்லியல் மேடு தரை மட்டத்திலிருந்து 3 மீட்டர் முதல் 4 மீட்டர் வரை உயரம் கொண்டது. இத்தொல்லியல் களத்தின் மேற்பரப்பில் கருப்பு சிவப்பு மட்பாண்ட ஓடுகள், சிவப்பு பானை ஓடுகள் கிடைத்துள்ளன.செம்மனூர் சிவன் கோயில் எதிரே ஈமக்காடுகள் கண்டறியப்பட்டுள்ளன. இப்பகுதியில் கால்வாய் வெட்டும் போது 50 கல் வட்டங்கள் கிடைத்துள்ளன.  

## இதனையும் காண்க
- தமிழக தொல்லியல் களங்கள்
# அமித் மாளவியா

**அமித் மாளவியா** (**Amit Malviya**) பாரதிய ஜனதா கட்சியின் அரசியல்வாதியும், கட்சியின் தேசிய தகவல் தொழில்நுட்பப் பிரிவின் ஒருங்கிணைப்பாளரும் ஆவார்.  

உத்தரப் பிரதேச மாநிலத்தின் பிரக்யாராஜ் நகரத்தில் பிறந்த அமித் மாளவியா, 2009-இல் பாரதிய ஜனதா கட்சியில் இணைந்து, சமூக ஊடகங்களில் கட்சியின் செயற்பாடுகளை மக்களிடம் கொண்டு சென்றார்.  

தன்னை களங்கப்படுத்தும் வகையில் பொய் செய்தி சமூக ஊடங்களில் செய்தி வெளியிட்டதாக அமித் மாளவியா கொடுத்த புகாரின் பேரில், **தி வயர்** எனும் செய்தி இணையதள ஆசிரியர்கள் வீடுகளில் தில்லி காவல்துறையினர் சோதனை நடத்தினர்.
# மலாக்கா லிட்டில் இந்தியா



**லிட்டில் இந்தியா** மலாக்கா, (ஆங்கிலம்: *Little India, Malacca*; மலாய்: *Little India, Melaka*; சீனம்: 马六甲小印度) என்பது மலேசியா, மத்திய மலாக்கா மாவட்டம், மலாக்கா மாநகரில் மலேசிய இந்தியர் கணிசமான அளவிற்கு வாழும் இடங்களில் ஒன்றாகும்.  

**மலாக்கா குட்டி இந்தியா** என்று அழைக்கப்படும் இந்த இடம், மலாக்கா மாநகர்ப் பகுதியில் மிகவும் பரபரப்பான பகுதிகளில் ஒன்றாகவும்; மலாக்காவில் இந்திய இனத்தின் பாரம்பரியத்தைப் பிரதிபலிக்கும் ஓர் இடமாகவும் அறியப் படுகிறது.  

## வரலாறு
1910-ஆம் ஆண்டுகளில் மலாக்காவின் ஆங்கிலேய ஆளுநராக லிட்டில்டன் பைப் உல்பெர்ஸ்டன் (*Littleton Pipe Wolferstan*) என்பவர் இருந்தார். அவரின் பெயரில் மலாக்காவில் ஒரு சாலை அமைக்கப்பட்டது.  

அதன் பெயர் உல்பெர்ஸ்டன் சாலை. இதன் இப்போதைய பெயர் ஜாலான் பெண்டகாரா (*Jalan Bendahara*) என்று மாற்றம் கண்டு உள்ளது. இந்தச் சாலையில் தான் மலாக்கா லிட்டல் இந்தியா அமைந்து உள்ளது.  

### காலனித்துவ அதிகாரி

லிட்டில்டன் பைப் உல்பெர்ஸ்டன், 1910 - 1920-ஆம் ஆண்டுகளில் பினாங்கு, சிங்கப்பூர், கெடாவில் பல்வேறு பதவிகளில் பணியாற்றியவர். 1889 டிசம்பர் 3-ஆம் தேதி பிரித்தானிய காலனித்துவ அதிகாரியாக மலாக்காவுக்கு வந்தார்.  

கடைசியாக இவர் மலாக்காவின் ஆளுநராக, அதாவது ரெசிடெண்டாகப் பதவி வகித்தார். மலாக்காவின் வளர்ச்சிக்குப் பெரும் பங்காறி உள்ளார்.  

### செயிண்ட் பீட்டர்ஸ் தேவாலயம்

மலாக்கா லிட்டல் இந்தியா சாலையும் பூங்கா ராயா சாலையும் சந்திக்கும் முனையில் செயிண்ட் பீட்டர்ஸ் தேவாலயம் உள்ளது. மலேசியாவில் மிகப் பழைமையானது. ஏற்கனவே போர்த்துகீசியரால் கட்டபட்ட ஆலயத்தை டச்சுக்காரர்கள் இடித்துத் தள்ளி விட்டார்கள்.  

பின்னர் 1710-ஆம் ஆண்டு சீரமைப்புச் செய்யப்பட்டது. ஜப்பானியர் (*Kempeitai*) காலத்தில் அந்த ஆலயம் கருங்குகை என்று அழைக்கப்பட்டது.
# அரச திருமணம்

**அரச திருமணம்** (*Marriage of state*) என்பது வெவ்வேறு தேச அரசுகளின் தரப்பினர்களுக்கிடையில் அல்லது உள்நாட்டில் உள்ள இரண்டு அதிகாரப் பிரிவினருக்கிடையே கூட்டணிக்காக செய்யப்படும் இராசதந்திர ரீதியிலான திருமணம் ஆகும். இது மேற்கத்திய கிரேக்க கலாச்சாரங்களில் இருந்து தமிழகம் வரை பண்டைய காலங்களில் இருந்து வந்த ஒரு நடைமுறையாகும்.  

## ஐரோப்பா

சமகால மேற்கத்திய வாழ்வில் திருமணமானது காதலிக்கும் இரு நபர்களுக்கிடையேயான ஒரு தனித்துவமான பிணைப்பாகக் கருதும் அதே வேளையில், பரம்பரை அதிகாரம் இருக்கும் குடும்பங்கள் (அரச குடும்பங்கள் போன்றவை) பெரும்பாலும் திருமணத்தை வேறு ஒரு கோணத்தில் பார்க்கின்றன. பெரும்பாலும் அரசியல் அல்லது காதல் அல்லாத திருமணங்களில் வாழ்க்கைத் துணைகளின் குடும்பத்தின் செல்வமும் அதிகாரமும் முதன்மையாக கருதப்படுகின்றன. அரசியல், பொருளாதாரம் அல்லது இராஜதந்திர காரணங்களுக்காக திருமணம் செய்துகொள்வது பல நூற்றாண்டுகளாக ஐரோப்பிய ஆட்சியாளர்களிடையே இருந்ததுவந்தது.  

ஒரு அரச குடும்பத்தின் அந்தஸ்தைத் தக்கவைக்க வாழ்க்கைத் துணையை கவனமாகத் தேர்ந்தெடுப்பது அவசியமாக இருந்தது. ஏனெனில் ஒரு இளவரசரோ, மன்னரோ, அரச குருதியைச் சேராத ஒரு சாமானியரை மணந்தால், அதற்கு அரச குடுமும்பத்தின் ஒப்புதல் இருந்தாலும் கூட, மன்னருக்கும், சாமானியருக்கும் பிறந்தவர் அரசரின் மகன் என்ற முறையில், தன் தந்தைக்குப் பிறகான அரச பதவியைக் கோர முடியாது என்ற நிலை இருந்தது.  

பாரம்பரியமாக, அரச திருமணங்களை ஏற்பாடு செய்வதில் பல காரணிகள் முக்கியமாக பார்க்கப்படுகின்றன. அத்தகைய காரணிகளில் ஒன்றாக, சம்மந்தம் வைத்துக் கொள்ளும் அரச குடும்பத்தால் ஆளப்படும் அல்லது கட்டுப்படில் உள்ள நிலப்பகுதிகளின் அளவு கருத்தில் கொள்ளப்பட்டது. மற்றொரு காரணி அரசியல் கூட்டணி திருமணம் என்பது அரச குடும்பங்கள் மற்றும் நாடுகளிடையே அமைதியை நிலைநாட்ட, ஒற்றுமையை உண்டாக்க ஒரு முக்கிய வழியாக இருந்தது. 1701 ஆம் ஆண்டு பிரித்தானிய குடியேற்றச் சட்டத்தின்படி, கத்தோலிக்கரை மணந்த எவரும் அரியணை ஏறுவதை தடை செய்தது. ஒரு சீர்திருத்தக் கிறித்துவ இளவரசர் கத்தோலிக்க சமயத்துக்கு மாறியபோது, அவர் தனது குடும்பத்தினரால் ஏற்க்கப்படவில்லை.
# பள்ளி சுகாதாரம்

பயிற்சி செய்கிறார்கள்]]  
**பள்ளி சுகாதாரம்** (School hygiene) அல்லது **பள்ளி சுகாதாரக் கல்வி** (school hygiene education) என்பது ஒரு சுகாதார அறிவியல் ஆகும், இது பரந்த சுக நலக் கல்வியின் ஒரு வடிவமாகும். தண்ணீர், உணவு, வீடு மற்றும் பொது சுகாதாரம் ஆகியவற்றுடன் தொடர்புடைய பயனுள்ள நடைமுறைகள் மூலம் நடத்தையை மேம்படுத்துவதே பள்ளி சுகாதாரக் கல்வியின் முதன்மை நோக்கமாகும். மேலும், நீர் மற்றும் உணவுப் பொருட்களைப் பாதுகாப்பது மற்றும் சுற்றுச்சூழல் காரணிகளை பாதுகாப்பாக நிர்வகிப்பதை நோக்கமாகக் கொண்டுள்ளது.  

## பள்ளி சுகாதாரத்தின் வரலாறு
பள்ளி சுகாதார நிபுணர் பிளெட்சர் பி. டிரெஸ்லர் தனது 1915 ஆம் ஆண்டு *பள்ளி சுகாதாரம்* என்ற படைப்பில் பின்வருமாறு விளக்கினார், "பள்ளி சுகாதாரம் என்பது சுகாதார அறிவியலின் கிளையாகும், இது பள்ளிக் குழந்தைகளின் ஆரோக்கியத்தைப் பாதுகாத்தல் மற்றும் மேம்படுத்துவதுடன் தொடர்புடையது." பள்ளியானது தங்களிடம் பயிலும் மாணவர்களுக்காக மட்டுமல்லாது மாநில மற்றும் தேசிய நலனுக்காகவும் இதனை போதிப்பது மிக்கியமானதாகும். டிரெஸ்லர் பள்ளிச் சுகாதாரத்தை இரண்டு முக்கிய பகுதிகளாகப் பிரித்தார்: "குழந்தையின் பள்ளி வாழ்க்கையின் போதான உடல் சூழல்" மற்றும் மனநல சுகாதார விதிகள்" ஆகும்.  

19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் அமெரிக்கா மற்றும் இங்கிலாந்தில் பள்ளி சுகாதாரம் தொடர்பான கருத்துக்களின் அவசியம் பரவலாக அறியப்பட்டிருந்தது, இந்த பாடத்தின் முக்கிய படைப்புகள் பல்வேறு எழுத்தாளர்களால் வழங்கப்பட்டன, அவர்களில் சர் ஆர்தர் நியூசோல்ம், எட்வர்ட் ஆர். ஷா, ராபர்ட் ஏ. லிஸ்டர், மற்றும் ஜிஜி க்ரோஃப் ஆகியோர் குறிப்பிடத்தகுந்தவர்கள் ஆவர். இந்தக் காலகட்டத்திற்குப் பிறகு, பள்ளி சுகாதாரமானது பள்ளி சுகாதாரக் கல்வியின் ஒரு பகுதியாக மாறியது; அமெரிக்கன் பள்ளி சுகாதார சங்கம் செயலிழந்து, அமெரிக்கன் பள்ளி நலவியல் சங்கம் நிறுவப்பட்டது.  

பள்ளி சுகாதாரம் பரவலாக செயலில் உள்ளது.ஆனால், தனிஒழுக்கமானது கிழக்கு ஐரோப்பா போன்ற வளரும் நாடுகளில் பள்ளி சுகாதார விதிகள் சரிவர நிறுவப்படவில்லை.  

## பள்ளிச் சூழல்
ஆக்ஸ்போர்டுஷையரில் அபிங்டனில் உள்ள மேல்நிலைப் பள்ளியின் பிரதான கட்டிடம்.]]  
பள்ளிகளானது ஆரோக்கியமான அல்லது ஆரோக்கியமற்ற பள்ளி சூழலை வெளிப்படுத்துவதன் மூலம் குழந்தைகளின் ஆரோக்கியம் மற்றும் நல்வாழ்வைத் தீர்மானிக்கிறது. பள்ளியின் சுகாதாரத் தேவைகளில் பள்ளியின் கட்டிடத் திட்டம், பாதுகாப்பான நீர் வழங்கல், கழிவுகளை அகற்றுதல், அவசர விளக்குகள்,போதுமான வெப்பம் மற்றும் காற்றோட்டம், அத்துடன் போதுமான பள்ளி வசதிகள் (மண்டபங்கள், வகுப்பறைகள், மற்றும் பொதுவான பகுதிகள்) மற்றும் தளபாடங்கள் ஆகிய அழகியல் அம்சங்கள் நிறைய உள்ளன.
# அஷ்டலட்சுமி கோயில், ஐதராபாத்து


**அட்டலட்சுமி கோயில்** (*Ashtalakshmi Temple*) என்பது இந்தியாவின் ஐதராபாத்தில் உள்ள தேவிகளின் பிரபலமான இந்துக் கோயிலாகும். லட்சுமி தேவிக்கு அர்ப்பணிக்கப்பட்ட இந்தக் கோயில் நகரின் புறநகரில் தனித்து இருக்கிறது. இப்பகுதியில் உள்ள பல்வேறு இசுலாமியக் கட்டிடக்கலை நினைவுச்சின்னங்களுக்கு மத்தியில், இந்த கோயில் வித்தியாசமாக தென்னிந்திய கட்டிடக்கலையின் பாணியைக் கொண்டுள்ளது குறிப்பிடத்தக்கது.  

இந்து மதங்களில், செல்வத்தின் தெய்வமான லட்சுமி, மக்களின் இதயங்களில் ஒரு சிறப்பு இடத்தைப் பெறுகிறார், ஏனெனில் அவர் செழிப்பு மற்றும் மகிழ்ச்சி மற்றும் இரட்சிப்பைக் கொண்டுவருகிறார். ஆனால் மிகச் சில கோயில்களில் லட்சுமி தேவி எட்டு அற்புதமான வடிவங்களில் இருக்கிறார்.  

## வரலாறு
காஞ்சி சங்கர மடத்தின் கீழ் கட்டப்பட்ட இக்கோயில் ஏப்ரல் 1996 இல் குடமுழுக்கு செய்யப்பட்டது. இது தெலங்காணா மாநிலத்திலுள்ள, ஐதராபாத்தில் தில்சுக் நகர் மற்றும் எல்பி நகர் இடையே, கொத்தப்பேட்டை (தேசிய நெடுஞ்சாலை 9 ) அருகே உள்ள வாசவி காலனியில் அமைந்துள்ள மிகவும் பிரபலமான கோயிலாகும்.  
## வடிவமைப்பு
இக் கோவிலின் வடிவமைப்பும் கட்டிடக்கலையும்]] சென்னை அட்டலட்சுமி கோயிலின் பாணியில் கட்டப்பட்டது. இருப்பினும், கட்டுமானம் தொடங்கும் போது பல மாற்றங்கள் செய்யப்பட்டன. அட்டலட்சுமி கோவில் கூட்டு முயற்சிக்கு சிறந்த உதாரணமாகும். பல தரப்பு மக்களும் தாராளமாக நன்கொடை அளிக்க முன் வந்தனர். ஐந்தாண்டுகள் இடைவிடாமல் கட்டுமானப் பணி நடைபெற்றது. மொத்தமாக ரூ. 10 மில்லியன் செலவில் பிரமாண்டமான அட்டலட்சுமி கோவிலின் தற்போதைய வடிவம் பெறப்பட்டது.  

நன்கு அறியப்பட்ட கட்டிடக் கலைஞர் பத்மசிறீ எஸ்.எம்.கணபதி ஸ்தபதி மற்றும் எம். மதியழகன் ஸ்தபதி ஆகியோர் கட்டமைப்பையும் வடிவமைப்பையும் உருவாக்கினர். அதிகம் அறியப்படாத கடவுள்களின் சுமார் 134 சிலைகள் மகாகோபுரத்தை அலங்கரிக்கின்றன.  

மணல் மற்றும் சீமைக்காரையால் கட்டப்பட்டிருந்தாலும், அட்டலட்சுமி கோவில் கலைஞர்களின் குறிப்பிடத்தக்க திறமையை வெளிப்படுத்துகிறது. உள்ளே ஆதிலட்சுமி, ஐஸ்வர்யலட்சுமி, சந்தானலட்சுமி, தனலட்சுமி, தானியலட்சுமி, கஜலட்சுமி, விஜயலட்சுமி மற்றும் வரலட்சுமி சிலைகள் நிறுவப்பட்டுள்ளன. இந்த எட்டு தோரணைகளை சித்தரித்து, சிலைகள் தங்கத்தாலான கழுத்தணிகளால் அலங்கரிக்கப்பட்டுள்ளன.  
## கல்யாண மண்டபம்
15 மில்லியன் செலவில் இரண்டு மாடிகளைக் கொண்ட கல்யாண மண்டபம் மற்றும் அர்ச்சகர்களுக்கான அர்ச்சக நிலையம் குடியிருப்பு ஆகியவற்றைக் கட்டுவதற்கான முன்மொழிவுகள் தயாராகி வருகின்றன.
# முன்னாள் கல்லூரி

, நியூயார்க்.]]  
**முன்னாள் கல்லூரி** (அல்மா மேட்டர் (Alma mater ) என்பது ஒருவர் முன்னர் பயின்ற பள்ளி, கல்லூரி அல்லது பல்கலைக் கழகத்தை அடையாளம் காண தற்போது பயன்படுத்தப்படும் ஒரு லத்தீன் உருவகச் சொற்றொடர்.  

அதன் தற்போதைய பயன்பாட்டிற்கு முன், *அல்மா மேட்டர்* என்பது பல்வேறு தாய் தெய்வங்களைக் குறிப்பிடும் மரியாதைக்குரியச் சொல்லாக இருந்தது. குறிப்பாக, சேரீசு அல்லது சைபலியினைக் குறிப்பிட்டது. பின்னர், கத்தோலிக்க மதத்தில், இயேசுவின் தாயான மரியாளின் பெயரானது.  

உலகிலேயே பழமையான மற்றும் நீண்ட காலமாக தொடர்ந்து இயங்கி வரும் பல்கலைக்கழகத்தின் வரலாற்று நிலையைக் கொண்டாடும் வகையில் , போலோக்னா பல்கலைக்கழகம் *அல்மா மேட்டர் ஸ்டுடியோரம்* ("படிப்புகளின் தாய்") என்பதனை ஏற்றுக்கொண்டபோது, இந்தச் சொல் கல்விப் பயன்பாட்டிற்கு வந்தது.  

இந்த வார்த்தை பழைய மாணவர்களுடன் தொடர்புடையது, அதாவது "செவிலி" அல்லது "பேணி வளர்ப்பவர்", எனப் பொருள் தரக்கூடியதாக இருந்தாலும் பட்டதாரிக்குப் பரவலாகப் பயன்படுத்தப்படுகிறது.  

## சொற்பிறப்பியல்

*அல்மா* (பேணிக் காப்பவர்) என்பது சேரீசு, சைபலே, வீனஸ் மற்றும் பிற தாய் தெய்வங்களுக்கு ஒரு பொதுவான அடைமொழியாக இருந்தாலும், பாரம்பரிய லத்தீன் மொழியில் இதன் பின்னொட்டான *மேட்டர்* என்பதுடன் இணைத்துப் பயன்படுத்தப்படவில்லை.  

1600 ஆம் ஆண்டில் கேம்பிரிச்சுப் பல்கலைக்கழக அச்சுப்பொறியாளரான ஜான் லெகேட், கேம்பிறிட்ஜ் பல்கலைக்கழகப் பதிப்பகம் ஒரு சின்னத்தைப் பயன்படுத்தத் தொடங்கியபோது, ஆங்கிலம் பேசும் நாட்டில் உள்ள பல்கலைக்கழகத்தை அடையாளப்படுத்த இந்த வார்த்தை பயன்படுத்தப்பட்டதாக முதன்முதலாக ஆவணப்படுத்தப்பட்டது . வில்லியம் பெர்கின்சின், *எ கோல்டன் செயின்* புத்தகத்தின் தலைப்புப் பக்கத்தில் இந்தச் சின்னம் முதன்முதலாக இருந்தது. அதில் *அல்மா மேட்டர் கான்டாப்ரிஜியா* ("ஊட்டமளிக்கும் தாய் கேம்பிரிட்ஜ்") என்ற லத்தீன் சொற்றொடர் நிர்வாண நிலையில், பாலூட்டும் பெண்ணைத் தாங்கிய பீடத்தில் பொறிக்கப்பட்டுள்ளது.  

ஆங்கில சொற்பிறப்பியலில், பெரும்பாலும் பல்கலைக்கழகம் தொடர்பான முதல் பயன்பாடு 1710 எனக் குறிப்பிடப்படுகிறது, ரிச்சர்ட் வார்டு என்பவரால் ஹென்றி மோரின் நினைவாக ஒரு கல்வித் தாய் உருவம் குறிப்பிடப்பட்டது.
# பள்ளிக் கால அட்டவணை


**பள்ளிக் கால அட்டவணை** (school timetable) என்பது வகுப்பறைகள் மற்றும் பள்ளி நாளின் பாடவேளையின் போது மாணவர்கள் மற்றும் ஆசிரியர்களை ஒருங்கிணைக்கும் காலிகை ஆகும். பாடங்கள் மற்றும் வகுப்பறைகளின் வகை (உதாரணமாக, அறிவியல் ஆய்வகங்கள்) ஆகியவை இதனைத் தீர்மானிக்கும் மற்ற காரணிகள் ஆகும்.  

1970 களில் இருந்து, செய்பணி ஆய்வியல் மற்றும் மேலாண்மை அறிவியலில் ஆராய்ச்சியாளர்கள் பள்ளி கால அட்டவணைச் சிக்கலுக்கு கணினிமயமாக்கப்பட்ட தீர்வுகளை உருவாக்கியுள்ளனர்.  

## பள்ளி கால அட்டவணையின் விளக்கம் மற்றும் நோக்கம்
ஒரு பள்ளி கால அட்டவணையில், வழங்கப்படும் படிப்புகளின் முழுமையான தொகுப்பு, அத்துடன் வழங்கப்படும் ஒவ்வொரு பாடத்தின் நேரம் மற்றும் இடம் ஆகியவை அடங்கும். பள்ளி கால அட்டவணையின் நோக்கங்கள், ஆசிரியர்கள் எப்போது, எங்கே ஒவ்வொரு பாடத்தையும் கற்பிக்க வேண்டும் என்பதனையும் முரண்பாடுகள் இல்லாது மாணவர்கள் கற்பதற்கும் வழிவகை செய்வதாகும்.  

## வரலாறு
செய்பணி ஆய்வியல் மற்றும் மேலாண்மை அறிவியல் முறைகளை அறிமுகப்படுத்துவதற்கு முன்பு, பள்ளிக் கால அட்டவணைகள் மனிதர்களால் கைமுறையாக உருவாக்கப்பட்டது. ஹோஷினோ மற்றும் ஃபேப்ரிஸ் ஆகியோர் பின்வருமாறு பள்ளிக் கால அட்டவணை பற்றி குறிப்பிடுகிறார்கள், "பல பள்ளி நிர்வாகிகளுக்குத் தெரியும், ஒரு கால அட்டவணையை உருவாக்குவது என்பது நம்பமுடியாத அளவிற்கு கடினமானது, பல தேவைகள் மற்றும் முன்னுரிமைகள் ஆகியவற்றை சமநிலையில் வைத்து உருவாக்க வேண்டிய தேவை உள்ளது. கால அட்டவணைகள் கைமுறையாக உருவாக்கப்படும் போது, அதில் 10% கணிதம் மற்றும் 90% அரசியல் கலந்திருக்கும், இவ்வாறு கைமுறையாக உருவாக்கும் போது பிழைகள், திறமையின்மை மற்றும் ஆசிரியர்கள் மற்றும் மாணவர்களிடையே மனக்கசப்பு ஆகியவற்றிற்கு வழிவகுக்கிறது."  

- ஒரு ஆசிரியர் ஒரே நேரத்தில் இரண்டு பாடங்களைக் கற்பிக்க முடியாது
- எந்த வகுப்பறையிலும் ஒரே நேரத்தில் இரண்டு படிப்புகள் படிக்க முடியாது

## உயர்நிலைப் பள்ளி
உயர்நிலைப் பள்ளி கால அட்டவணைகள் பல்கலைக்கழக கால அட்டவணைகளிலிருந்து முற்றிலும் வேறுபட்டவை. முக்கிய வேறுபாடு என்னவென்றால், உயர்நிலைப் பள்ளிகளில், மாணவர்கள் பள்ளி நாளின் ஒவ்வொரு மணிநேரமும் கண்காணிக்கப்பட வேண்டும். உயர்நிலைப் பள்ளி ஆசிரியர்கள் பொதுவாகப் பல்கலைக்கழகங்களில் இருப்பதை விட அதிகமான கற்பித்தல் சுமைகளைக் கொண்டுள்ளனர்.
# 2017 பெருநகர மும்பை மாநகராட்சி தேர்தல்



**2017 பெருநகர மும்பை மாநகராட்சி தேர்தல்** (The **Brihanmumbai Mahanagar Palika election, 2017**) பெருநகரமும்பை மாநகராட்சியின் 227 வார்டு உறுப்பினர்களை வாக்காளர்கள் தேர்ந்தெடுக்கும் தேர்தல் ஆகும். இத்தேர்தல் 21 பிப்ரவரி 2017 அன்று ஒரே கட்டமாக நடைபெற்றது. மொத்த வாக்காளர்கள் 91,80,654 உள்ளனர். 23 பிப்ரவரி 2017 அன்று தேர்தல் முடிவு அறிவிக்கப்பட்டது.  

## தேர்தல் முடிவுகள்
| கட்சி | வார்டுகள் | எண்ணிக்கை மாற்றம் | கூட்டணி வாரியாக |
| --- | --- | --- | --- |
| சிவ சேனா | **84** | உயர்வு 9 | **166** |
| பாரதிய ஜனதா கட்சி | 82 | உயர்வு 51 |  |
| இந்திய தேசிய காங்கிரசு | 31 | வீழ்ச்சி 21 | **40** |
| தேசியவாத காங்கிரசு கட்சி | 9 | வீழ்ச்சி 4 |  |
| மகாராட்டிரா நவநிர்மாண் சேனா | 7 | வீழ்ச்சி 21 |  |
| சமாஜ்வாதி கட்சி | 6 | உயர்வு 6 |  |
| அனைத்திந்திய மஜ்லிசே இத்திகாதுல் முசுலிமீன் | 2 | உயர்வு 2 |  |
| பிறர் | 6 |  |  |
| **மொத்தம்** | 227 | } |  |
## இதனையும் காண்க
- 2022 பெருநகர மும்பை மாநகராட்சி தேர்தல்
# உலக சுனாமி விழிப்புணர்வு நாள்



**உலக சுனாமி விழிப்புணர்வு நாள்** (*World Tsunami Awareness Day*) ஒவ்வோர் ஆண்டும் நவம்பர் மாதம் 5 ஆம் தேதியன்று அனுசரிக்கப்படுகிறது. சுனாமியின் அபாயகரமான விளைவுகள், சுனாமி முன்னெச்சரிக்கை மற்றும் சுனாமியின் முக்கியத்துவத்தின் முக்கியத்துவத்தைப் பற்றிய விழிப்புணர்வை ஏற்படுத்துவதற்காக இந்நிகழ்வு நடத்தப்படுகிறது. சுனாமி பாதிப்புகள் குறித்து மக்களிடம் விழிப்புணர்வு ஏற்படுத்துவதன் மூலம் அது குறித்த பாதிப்பை பெருமளவில் குறைக்க முடியும் என்பதே இதன் நோக்கமாகும்.  

முதன்முதலில் 2015 ஆம் ஆண்டு ஐக்கிய நாடுகளின் பொதுச் சபை தீர்மானம் 70/23 மூலம் நிறுவப்பட்டது. இந்த நாளில் பல்வேறு நாடுகளில் நிகழ்வுகள் நடத்தப்படுகின்றன. இவை சமூக ஊடகங்களில் விழிப்புணர்வை பரப்புவதற்கு மக்களை ஊக்குவிக்கின்றன. கடந்த 100 ஆண்டுகளில் மொத்தம் 58 சுனாமிகள் ஏற்பட்டு 260,000 பேர் உயிரிழந்துள்ளனர் என்பதால் சுனாமி விழிப்புணர்வு மிகவும் முக்கியமானது. 1998 மற்றும் 2018 ஆம் ஆண்டுகளுக்கு இடையில் சுனாமியால் $200 பில்லியன் இழப்பு ஏற்பட்டது. கடலோரப் பகுதிகளில் மக்கள் தொகை அதிகரிப்பு மற்றும் கடல் மட்ட உயர்வு ஆகியவற்றின் ஒருங்கிணைந்த விளைவுகளால் எதிர்காலத்தில் சுனாமி இறப்பு எண்ணிக்கை மேலும் அதிகரிக்க வாய்ப்பு உள்ளது. 2022 ஆம் ஆண்டு உலக சுனாமி விழிப்புணர்வு தினத்தின் அதிகாரப்பூர்வ கருப்பொருள் உயரமான இடத்திற்கு செல்லுங்கள் என்பதாகும். போர்ச்சுகல் மற்றும் மொரிசியசில் மேற்கொள்ளப்பட்ட நடைபயணங்கள் சுனாமி வெளியேற்றும் திட்டங்களை நடைமுறைப்படுத்த மக்களை ஊக்குவிக்கிறது.  

## வரலாறு
சப்பானில் ஏற்பட்ட சுனாமிக்குப் பிறகு பொதுமக்களிடம் சுனாமி தொடர்பான விழிப்புணர்வை ஏற்படுத்தவும், தடுப்பு நடவடிக்கைகளை மேற்கொள்ளவும் உலக அளவில் ஒத்துழைப்பு அவசியம் என ஐ.நா. சபை வலியுறுத்தியது. இதற்காக அனைத்து உலக நாடுகளையும் ஒங்கிணைத்த ஐ.நா. சபை கடந்த 2015-ஆம் ஆண்டு டிசம்பர் மாதம் ஒரு மாநாட்டை நடத்தியது.  

உலக சுனாமி விழிப்புணர்வு நாள் 22 டிசம்பர் 2015 அன்று ஐக்கிய நாடுகளின் பொதுச் சபை தீர்மானம் மூலம் நிறுவப்பட்டது. அமாகுச்சி கோரியாவின் செயல்களை நினைவுகூரும் தி ஃபயர் ஆஃப் ரைசு சீவ்சு என்ற பாரம்பரிய சப்பானியக் கதையின் நாள் என்பதால், சப்பானிய பிரதிநிதிகளால் இந்த நாள் குறிப்பாகக் கோரப்பட்டது. 1854 ஆம் ஆண்டு நங்காய் நிலநடுக்கத்தைத் தொடர்ந்து ஏற்பட்ட சுனாமியில் இருந்து தனது நெற்பயிரை எரித்ததன் மூலம் கிராம மக்களை எச்சரித்து அவர்களை வழிநடத்திச் செல்வதன் மூலம் அமாகுச்சி கோரியே தனது கிராமமான இரோவை பாதுகாத்தார். சப்பானில் பேரிடர் அபாயக் குறைப்புக்கான ஐக்கிய நாடுகளின் அலுவலகத்தின் தலைவர் யுகி மட்சுவோகா கூறியதாவது:  

## மேலும் பார்க்கவும்

- பேரிடர் அபாயத்தைக் குறைப்பதற்கான சர்வதேச தினம்
# சாவகம் வெள்ளைக்கண்ணி


**சாவகம் வெள்ளைக்கண்ணி** (*Javan white-eye*)(*சோசுடெரோப்சு பிளாவசு*) என்பது சாவகம் மற்றும் போர்னியோவில் காணப்படும் *ஜோசுடெரோபிடே* குடும்பத்தில் உள்ள ஒரு பறவை சிற்றினமாகும். மற்றும் புதர் நிலம் ஆகியவை அடங்கும். சூலை 2015 மற்றும் ஆகத்து 2016க்கு இடையில், கலிமந்தானில் உள்ள வனவிலங்கு சந்தைகளில் கணக்கெடுப்பின் போது அதிக அளவு மற்றும் அதிக விலையுடன் வர்த்தகம் செய்யப்பட்ட 15 பறவை சிற்றினங்களில் ஒன்றாகவும் இது பதிவு செய்யப்பட்டது. சாவகம் வெள்ளைக்கண்ணியின் தேவை மற்றும் மதிப்பு அதிகரித்துள்ளதாகக் கடை உரிமையாளர்கள் ஒப்புக்கொண்டனர்.
# தாதியோ


**தாதியோ** (*Dadio*)(*இலாபுகா தாதிர்சோரி*) ஒரு *சைப்ரினிட்* மீன் ஆகும். இது பொழுதுபோக்கிற்காக மீன் வளர்ப்பவர்களிடையே அரிதாகவே காணப்படுகிறது. ஆனால் இதன் தோற்றத்தில் இது முற்றிலும் *டானியோ நிக்ரோபாசியாடசப்* போல் இல்லை. *இலாபுகா தாதிர்ஜோரி* என்பது நீலக் கோடு கொண்ட தங்கம்/வெள்ளி மீன் ஆகும். இது இரண்டு வண்ண உருவங்களைக் கொண்டுள்ளது. ஒன்று தனித்துவமான நீலக் கோட்டுடனும், மற்றொன்று புள்ளியிடப்பட்ட நீலக் கோட்டுடனும் காணப்படும். மீசை (பார்பெல்) இல்லை. பெரும்பாலான தானியோன்களைப் போலவே, இந்த மீன் துள்ளிக் குதிக்கும் தன்மையுடையது. எனவே மீன் காட்சித் தொட்டியில் இடைவெளிகள் இல்லாத இறுக்கமான பொருத்தப்பட்ட மூடியினை இடப் பரிந்துரைக்கப்படுகிறது. இந்தியாவில் மட்டுமே காணப்படும் இந்த அகணிய உயிரியின், இரண்டு வண்ண உருவங்களும் தமிழ்நாட்டிலிருந்து கோவா வரை காணப்படுகிறது. இதனைப் பெரிய மீன்களுடன் சேர்ந்து காட்சிக்கு வைப்பதைத் தவிர்க்க வேண்டியது அவசியம்.
# கெம்போலி இரவுத் தவளை


**கெம்போலி இரவுத் தவளை** (*Kempholey night frog*)(*நைக்டிபாட்ராச்சசு கெம்போலேனியசு*) என்பது நைக்டிபடிராசிடே குடும்பத்தில் உள்ள ஒரு தவளைச் சிற்றினம் ஆகும்.  

## புவியியல் வரம்பு
கெம்போலி இரவுத் தவளை இந்தியாவின் மேற்குத் தொடர்ச்சி மலைகளுக்குச் சொந்தமானது, அங்கு இது கர்நாடகா மற்றும் கேரளா இடையே காணப்படுகிறது.